經數: 一八五三

經名: 大乘玄論卷第三

頁數: 四一

上	欄

性. 如般若經云. 如是滅度無量衆生. 實無衆

生得滅度者. 華嚴亦云. 平等眞法界一切衆

生入. 眞實無所入. 旣言一切衆生入. 當知. 是

理外衆生入. 說實無所入者. 此入理內無復

衆生. 故言實無所入. 是知. 理外有衆生故得

入也. 如是滅度實無度者. 亦作此釋. 此至理

內. 實無衆生得滅度者. 當知. 理內旣無衆生.

亦無佛性理外有衆生可度. 故言理外衆生

有佛性也. 然本有理內故說理外. 理內旣無

理外. 豈復有耶. 先則爲成交互辨義故. 理外

若無理內則有. 理內若無理外則有. 或時言

內外俱有. 或時說內外俱無. 故經云. 闡提人

有善根人無. 善根人有闡提人無. 二人俱有二

人俱無也. 問那得作此不定說耶. 答此豈得

有定. 故涅槃經云. 若有人說一闡提人定有

佛性定無佛性. 皆名謗佛法僧. 今旣不欲謗

佛法僧. 豈敢定判. 義中自有四句. 故內外有

無不定. 所以作此不定說者. 欲明佛性非是

有無故. 或時說有. 或時說無也. 問若言定爲

非者不定爲是耶. 答若言不定爲是者. 還復

成定. 定旣非是. 不定亦非. 具如論破. 但破定

故言不定有四句如前. 若洗淨已. 復不定而

爲定亦何得而無定耶. 今只就不定爲定者.

有理外衆生理外草木. 有理內衆生理內草

本定何者有佛性. 何者無佛性耶. 若不定爲

定說者. 經中但明化於衆生. 不云化於草木.

是則內外衆生有佛性. 草木無佛性. 雖然至

於觀心望之. 草木衆生豈復有異. 有則俱

有無則俱無. 亦有亦無非有非無. 此之四句

中	欄

皆悉□觀觀心也. 至於佛性非有非無. 非理

內非理外. 是故若得悟有無內外平等無二.

始可名爲正因佛性也. 故涅槃論云. 衆生有

佛性非密. 衆生無佛性亦非密. 衆生卽是佛

乃名爲密也. 所以得言衆生無佛性者. 不見

佛性故. 佛性無衆生者. 不見衆生故. 亦得言

衆生有佛性. 依如來藏故亦得言佛性有衆

生. 如來藏爲生死作依持建立故

明見性第八. 迦葉問言. 云何諸菩薩能見難

見性. 師子吼問言. 若一切衆生有佛性者. 何

故不見一切衆生所有佛性. 十住菩薩. 以何

等眼不了了見佛. 以何眼而了了見也. 性品

答. 見有二種. 一者十地. 或言十住. 名爲慧眼

見. 擧珠喩釋. 二者外道凡夫名爲信見. 或如

羊角. 或如火聚等. 師子吼品明慧眼見故. 見

不了了. 佛眼見故則了了. 經文如此. 判釋多

言. 十住菩薩. 方見佛性猶如羅□. 九住以還

未見佛性. 但華嚴經云初發心時便成正覺.

若如此者. 初發心時則見佛性. 故一師云. 涅

槃所明十地. 應是地前. 未得眞悟菩薩故. 見

性不明. 而華嚴所明十地. 從佛智慧出. 此是

眞悟菩薩. 故云初發心時便成正覺. 但地論

師據行位判. 行通位別. 涅槃辨位別義. 故菩

薩位智猶未極. 故十地菩薩見性不明. 九地

猶未見. 華嚴明行通義. 故云初發心時便成

正覺也. 又涅槃經云. 十地菩薩. 但見其終不

見其始. 諸佛如來始終俱見. 諸師釋此文種

種不同. 或言. 十地菩薩未斷無明. 故言不見

其始. 而伏惑已周去佛近故言見終也. 又云.

下	欄

十地菩薩. 去終近故云見終. 去無明住地遠

故言不見其始. 又云. 十地去初地遠故. 言不

見其始但見其終. 佛旣衆惑已盡. 因圓果備.

故云始終俱見. 一師云. 因果本來不二. 乃是

無二無不二. 故名爲不二. 雖復不二. 而開因

果二. 菩提心爲因. 佛則是果. 此是一重開也.

又明果不可頓階. 所以因中開爲十地. 此是

第二重開也. 如是於一一地中. 或更開爲三.

乃至爲四. 如初地先開爲十□向. 乃至十住

等. 斯則初地爲始. 十地爲終. 十地非初故. 云

不見其始. 則是第十故言見終. 亦得對言初

地見始不見終也. 果旣不開. 所以始終俱見.

此故是無始終始終. 不見而見也

會敎第九. 經中有明佛性法性眞如實際等.

□是佛性之異名. 何以知之. 涅槃經自說佛

性有種種名. 於一佛性亦名法性涅槃. 亦名

般若一乘. 亦名首楞嚴三昧師子吼三昧. 故

知. 大聖隨緣善巧. 於諸經中說名不同. 故於

涅槃經中. 名爲佛性. 則於華嚴. 名爲法界. 於

勝□中. 名爲如來藏自性淸淨心. 楞伽名爲

八識. 首楞嚴經名首楞嚴三昧. 法華名爲一

道一乘. 大品名爲般若法性. 維摩名爲無住

實際. 如是等名. 皆是佛性之異名. 故經云. 無

名相法假名相說. 於一法中說無量名. 於一

名中說無量門. 以是義故. 名義雖異理實無

二. 問若理實無二以何義故說種種名. 答若

依名釋義. 非無所以. 何者. 平等大道爲諸衆

生覺悟之性. 名爲佛性. 義隱生死名如來藏.

融諸識性究竟淸淨. 名爲自性淸淨心. 爲諸

經數: 一八五三

經名: 大乘玄論卷第三

頁數: 四二

上	欄

法體性名爲法性. 妙實不二故名爲眞如. 盡

原之實故名爲實際. 理絶動靜名爲三昧. 理

無所知. 無所不知. 名爲般若. 善惡平等妙運

不二. 名爲一乘. 理用圓寂名爲涅槃. 如此諸義

如喩似何譬. 如虛空不動無□有種種名. 雖

有諸名實無二相. 以是故. 云名字雖異理

實無二也. 問若言眞如法性□是佛性之異

名者. 經說眞如法性亦是空之異名. 今未

知. 佛性是二諦中第一義空不. 若言是者

旣言是空. 那得以此爲佛性耶. 會通諸經

使不相違. 善則善矣. 然新聞異響未見深旨.

一切諸人□皆同疑. 願爲開示以遣疑滯也.

答涅槃經云佛性者名第一義空. 豈非是空爲

佛性耶. 若以空爲空者非佛性也. 故下文云.

所言空者. 不見空與不空名爲佛性. 二乘之

人. 但見於空不見不空. 不見佛性. 故知. 於有

所得人. 不但空非佛性. 佛性亦非佛性也. 若

於無所得人. 不但空爲佛性. 一切草木□是

佛性也. 問若皆是佛性不得言非. 若非佛性

不可言是. 有何所以. 言一切□非而復卽言

一切□是. 豈非是過分答耶. 答至論平等佛

性之理. 非空非不空. 非有非不有. 非法性非

不法性. 非佛性非不佛性也. 以一切□非故.

能得一切□是. 何者. 平等之理. 以非空有故.

假名法性. 非不空有故. 假名空有. 以非法性

故假名佛性. 空非不法性故. 假名法性. 以

非佛性故. 假名法性. 空有非不佛性故. 假名

佛性. 當知. 平等大道無方無住故. 一切□非.

無方無□故. 一切□得. 若以是爲是以非爲

中	欄

非者. 一切是非□皆是非也. 若知無是無非

是無非無不非假名爲是非者. 一切是非□

皆是也. 故知. 上來十一家所說正因. 以是爲

是故. □非正因佛性. 若悟諸法平等無二無

是無非者. 十一家所說. □得是正因佛性

料簡第十. 然料簡中應論得失義. 若本來淸

淨. 何因緣故失. 本旣不失. 今云何失. 若後失

者. 先亦應失. 先旣淸淨. 後亦應淨. 答此義

者. 如第九卷說解純陀疑差別無差別義. 若

廣辨者. 備擧涅槃一部來解釋. 猶亦不可盡.

此義不可卒了. 且待後問也

一乘義三門  一釋名門	二出體門   三同

異門  釋名第一. 一乘者. 乃是佛性之大宗.

衆經之密藏. 反三之妙術. 歸一之良藥. 迷之

卽八軸冥若夜遊. 悟之卽八軸如對白日也.

釋名者. 唯有一理. 唯敎一人. 唯行一因. 唯感

一果. 故名爲一. 法華論云. 一謂同義. 如來法

身聲聞法身緣覺法身三乘同一法身. 故名

爲一. 乘者運出爲義. 運出有三種. 一者以理

運人. 從因至果. 如大品云. 是乘從三界山. 到

薩波若中住. 二者以德運人. 如法華云. 得如

是乘. 令諸子等喜戱快樂. 三者以自運他. 如

涅槃云. 乘涅槃船. 入生死海. 濟度群生矣

出體第二. 一乘體者. 正法中道爲體. 攝論云

性乘行乘果乘. 中邊分別論云. 乘具五義. 一

乘本謂眞如佛性. 二乘行卽福慧等. 三乘攝

謂慈悲等. 四乘障謂智障無明. 五乘果卽佛

乘也. 唯識論云. 乘三體六義. 三體者. 一自性

二乘隨三主得. 六義者. 一體如空出離四謗.

下	欄

二者因謂福慧. 三者攝一切衆生. 四者境界

眞俗. 五者障卽皮肉心. 六者果謂無上菩提.

十二門論云. 乘具四事. 一者乘本謂諸法實

相. 二者乘主由波若導萬行得成. 三者乘行

餘一切行. 四者果謂薩婆若. 法華論云. 亦明

三種. 一者乘體謂如來平等法身. 卽是佛性.

二者乘果謂如來大般涅槃. 三乘緣卽是六度

了因. 此猶三種佛性. 不說果果性者. 果果性

屬果門. 境界性者. 屬因門故. 廣說有五. 略說

唯三也. 問乘以何爲體. 答經論雖種種說. 不

過三種. 謂理行果. 今以正法爲體. 問理是不

動云何名運出耶. 答以其不動故. 能令衆生

運出. 別而論之. 順忽爲運. 得無生忍爲出. 通

論一一皆運出. 因乘自運運他. 果乘與理乘.

自不運而能運他. 問此經明乘. 正以何爲體.

答若就因果用. 以果爲宗. 若就正法體. 卽以

正法爲宗. 今明若因若果皆正法故. 運故以

正法爲宗. 有人言. 此經萬善爲乘體. 有人言.

以果萬德爲宗. 有人言. 境智爲宗. 今明. 就用

非無此義. 而不得乘深體故. 以正法中道爲

經宗. 爲一乘正體. 問三論學者□迪有所得

義. 云何稱用異說耶. 答若言破相爲宗. 是有

所得義. 今申無所得. 諸師義皆得皆非. 得用

不得體. 異執永消. 同歸一極. 無執不破. 無義

不攝. 巧用如甘露. 拙服成毒藥也. 問大品明

理敎行果四乘. 與今何異耶. 答彼經不明開

權. 與此爲異. 問勝□法華何異. 答法華會三

乘. 爲漸悟菩薩說. 正對三乘. 勝□爲頓悟菩

薩說. 不對聲聞緣覺. 但對人說. 與此爲異. 問

經數: 一八五三

經名: 大乘玄論卷第三

頁數: 四三

上	欄

若爾法華究竟說. 何故須涅槃敎. 答失心子

須涅槃. 不失心子不須涅槃. 但爲純根衆生

故說是以大通智勝佛燃燈佛. 不說涅槃. 利

根衆生故. 又此經明三事. 一車二牛三□從.

車因果萬行萬德. 牛亦通因果. 中道正觀. 離

斷常垢. 爲白牛. 由正觀故. 引萬行出生死. 此

卽婆若導成萬行. 問婆若是乘. 云何喩牛耶.

答一法兩義. 引導如牛. 運義如車. 餘不爾. 運

出故有車義. 無引導之能故無牛義. 界內爲償

從果地牛者. 眞慧爲牛. 六通無垢爲白牛. 駕

遊五道運出衆生. □從者. 卽界外因爲償從.

問此經未明正因佛性. 此義何耶. 答此人不

得經味. 法華論云. 七處明正因性. 今略出四

處. 諸法從本來常自寂滅相. 此明自性住佛

性. 又云同入法性. 此是佛性之異名. 又云開

示悟入佛之知見. 論釋知見明佛性. 普賢菩

薩及授惡人記有正因性故. 問有人言. 此經

未明常住. 此義云何. 答此是小乘氣分. 此經

諸法從本來常自寂滅相. 此是法常住義. 常

在靈鷲山. 明人常義. 我淨土不毁. 此名依報

常義依報正報人法皆常. 云何是無常耶. 依

論釋壽量品文. 三身壽量法報二身是常. 問

有人言遣三而一存. 此義爲得. 答此是有所

得義. 大品云. 非三非一故名大乘. 此經不可

示. 言辭相寂滅. 此以超四句百非洞遣. 强說

明乘. 三一爲二. 非三非一爲不二. 二不二爲

粗. 非二不二爲妙. 二不二非二非不二爲粗.

言忘慮絶爲妙. 三一開會凡有十門. 一者開

三顯一. 二者會三歸一. 三者廢三立一. 四者

中	欄

破三明一. 五者覆三明一. 六者三前明一. 七

者三中明一. 八者三後辨一. 九者絶三明一.

十者無三辨一也. 開三顯一者. 開昔三乘是

方便. 示今一乘是眞實. 故云開三顯一也. 會

三歸一者. 會彼三行歸一佛乘. 故云汝等所

行是菩薩道也. 廢三立一者. 廢昔三敎立今

一乘敎. 故云於諸菩薩中正直捨方便但說無

上道也. 破三明一者. 破其執三異之情. 以明

一乘之道也. 覆三明一者. 如來趣三一兩緣.

當有三一之敎. 昔則以三覆一. 今則以一覆

三. 三前明一者. 未趣鹿苑說三之前. 寂滅道

場已明一實之敎. 謂三前明一也. 三中明一

者. 從趣鹿苑說於三乘. 佛乘第一緣覺第二

聲聞第三. 謂三中明一也. 三後辨一者. 三乘

之後法華敎門. 以會彼三乘同歸一道. 謂三

後一也. 絶待一者. 如無言世界. 外則無言無

示. 內則無慮無識. 故不論一三而已. 卽此爲

佛事故. 則復是一故. 云絶待一也. 無三辨一

者. 如香積佛土. 彼土無有二乘名字. 謂無三

辨一也. 但有淸淨大菩薩衆. 謂有一也. 前之

五種. 就義論一. 後之五種. 約時處. 諸文不同

敎門差別. 故開五也. 問云何名會三歸一. 答

若識會三歸一. 先須知開一爲三. 開一爲三

者. 昔指大乘之因說. 爲小乘究竟之果也. 今

還指小乘究竟之果. 卽是大乘之因. 故名會

也. 問小乘人謂是究竟. 爲是迷因爲是迷果

乎. 等實是大因. 謂是小果故是迷因也. 問以

何義故明一乘是三乘中佛果. 復以何義明

一乘非是三乘中佛乘耶. 答若明三乘. 攝出

下	欄

世乘盡. 故對二乘之方便. 明佛乘是眞實. 故

文云唯此一事實餘二卽非眞. 所以明一乘

是三乘中之一也. 就佛乘中. 復開眞應. 昔爲

二乘人說佛方便身. 故佛乘是方便身. 則以

今敎明佛身是眞實故. 眞實之乘異方便佛.

如師子坐長者異著弊垢衣長者. 是以約今

昔兩敎. 明佛有權實不同. 是故一乘非三乘

中之一也. 問此經中始末. 或言佛以方便力

示以三乘敎. 則三乘□是方便. 又云唯此一

事實餘二則非眞. 則二是方便. 兩文相違. 何

以會通耶. 答此二文猶是一義. 無相違也. 於

一佛乘方便說三. 次云一乘是實二是方便.

如人手內實有一果方便言三果. 次第論者.

一果是實二是方便. 故方便說三及二. 是

方便猶是一義. 不相違也. 問爲會三歸一

爲會二歸一. 答此亦是一義. 智度論云. 於一

佛乘開爲三分. 如人分一斗米爲三聚亦得

合三聚爲一聚. 亦得言會二聚歸一聚. 會三

會二. 猶是一義不相違也. 若究竟爲言. 中道

爲宗. 論云性乘. 若就用爲談. 萬善爲乘體. 萬

善之中. 以般若爲體. 報習兩善. 取習因爲乘

體. 報因住生死不取. 問若爾不應會人天五

乘爲一乘. 答曰. 人天是報果而此乘體. 有習

因義故會. 乃是增上緣義. 別而爲論. 有漏善

非乘體. 無漏善爲乘體. 乘有二種. 有漏善爲

遠乘. 無漏善爲近乘. 乘有二種. 一者動乘. 二

者不動乘. 萬行爲動乘. 如來藏佛性中道爲

不動乘. 問乘以運出爲義. 中道佛性不運出.

云何名爲乘體. 答以其不動故. 能令萬善動

經數: 一八五三

經名: 大乘玄論卷第三

頁數: 四四

上	欄

出. 亦令行者動出生死住彼涅槃. 故名爲乘.

小乘初敎. 以果爲乘. 故言三車在門外. 此是

盡無生智果. 大乘因與果爲乘. 問曰. 若大乘

因果爲乘者. 何故經言於佛果上更無說一

乘法事. 答曰. 此約自不運義. 不言不運他

次同異第三. 有人言. 因成假爲乘用. 一善不

滿不成乘用. 故合爲萬方有運用. 例如樑椽

等. 非假則無有用. 二云相續爲果. 若實法念

念自滅無有運用故言相續爲有用. 三云相

待爲一此中果一故因一. 善旣衆多. 以此一

果一於萬善. 今明. 萬善悉有運出之義. 亦如

百流一一自有向海義不以海一故百流爲

一. 問曰. 若非因成有力. 復非相續. 云何一念

實法善隨有運出耶. 答曰. 以不運爲運. 不續爲

續故. 終是相待爲本. 是以相待有乘用. 次引

經文. 問曰. 經云十方佛土中唯有一乘法無

二亦無三. 云何名無二無三耶. 答曰. 有人言.

無二者無聲聞緣覺二. 無三者無偏行六度

菩薩. 又昔三乘皆是方便. 今敎別有一車異

昔三也. 問何以故. 答經云佛以方便力示以

三乘敎. 通以三爲方便. 則以三爲方便. 則以

一爲眞實. 則會昔三乘歸今一實也. 又云願

賜我等三種寶車. 昔旣索三今便賜一. 故索

所不與. 與所不索. 則知. 別有大車異昔三. 小

以文理推之. 則有四車也. 評曰. 三車四車. 諍

論紛綸由來久矣. 了之則一部可通. 迷之則

八軸皆壅. 今以八文徵之. 方見此釋爲謬. 第

一五云. 如來但以一佛乘故. 爲衆生說法. 無

有餘乘. 若二若三. 此文次第列三乘也. 但以

中	欄

一佛乘者. 謂佛乘爲第一也. 無有餘乘若二

若三者. 無有緣覺爲第二聲聞爲第三. 以此

文詳之. 則唯有三車. 則執四爲謬矣. 問曰. 經

常列三乘不作次二次第. 今何以然耶. 答曰.

以佛乘爲第一. 緣覺爲第二. 聲聞爲第三. 此

從上數至下. 豈非次第耶. 問曰. 何故作此次

第耶. 答曰. 此正判三乘有無義也. 初句明唯

有一佛乘. 次句無二無三. 明無餘乘. 以唯有

一佛乘故. 佛乘爲實. 無二無三故. 二乘爲

方便也. 又普門品中. 亦列佛乘爲初. 次及緣

覺後明聲聞. 與今同矣. 第二文云. 尙無二乘

何肉有三. 大論擧肉者. 皆擧勝以肉劣. 若言

第三是偏行六度菩薩者. 昔三乘中. 佛乘爲

勝二乘爲劣. 若言第三. 乃應擧三肉餘二. 云

何擧二肉第三耶. 三者偈云. 唯此一事實餘

二則非眞. 唯此一事者. 卽一佛乘實也. 餘二

則非眞. 緣覺聲聞. 此二非眞也. 則以偈文. 釋

長行無二無三意. 佛恐像末鈍根尋經不解

故. 轉勢頌之. 令煥然易悟. 第四文云. 諸佛語

無異. 唯一無二乘. 全同前矣. 第五文云. 但以

一乘法敎化諸菩薩. 無聲聞弟子. 此文最分

明. 旣云但以一乘敎化菩薩. 則有菩薩也. 無

聲聞弟子. 則無餘二乘也. 六者信解品云. 密

遣二人. 七者化城喩品云. 世間無有二乘而

得滅度. 唯一佛乘而得滅度耳. 八者偈云. 唯

有一佛乘息處故說二. 諸文甚多. 略擧八證.

此釋旣非. 則四乘義謬. 會三亦失. 復有人言.

但有三乘. 會三歸一者. 歸三中佛乘. 非三外

別有一也. 評曰. 若但有三乘. 不違八證. 尋經

下	欄

首尾. 復害六文. 佛以方便力示三乘敎. 則知.

三乘皆是方便. 云何會二方便歸一方便耶.

又云. 於一佛乘. 分別說三. 又云. 於一佛乘.

隨宜說三. 又諸子索三. 父皆不與. 明無三可

趣索. 有一以賜機. 若三中之一是實有者. 諸

子無所索. 父無所賜也. 又虛指門外明有三

車. 諸子出門無三可見. 若三中之一. 是實有

者. 父非虛指. 子出應見. 又三中之一是實者 .

則會二歸一. 不名會三歸一. 問立四則違八

證. 辨三復害六文. 請會通之令無豪滯. 答世

間淺識言不相違. 肉復一切智人說應□楯.

又如來說八萬法藏乃至塵沙法門. 尙無二

言. 肉一經中應有兩說. 以此推之. 是知. 失在

學人. 何復敢嫌大聖. 今所明者. 八證六文猶

一意耳. 且會二文餘皆可領. 一云方便說三.

次云唯一是實餘二非實者. 唯一佛乘欲引

導衆生故. 方便說三. 考實而言. 唯一佛乘.

是實餘二非眞. 是故說三說二. 猶一意耳. 假

設近喩以肉遠旨. 如父手中唯有一果. 欲引

諸子說一果爲三果. 考實而論. 唯有一果無

二果. 是故二文無相違也. 以三二旣明. 會義

可領. 晩見法華論. 釋十方佛土中尙無二乘

何肉有三. 與今意同. 論云. 此是遮者. 明無二

乘涅槃唯佛究竟無上菩提有大涅槃耳. 此

但明無有二乘唯有佛乘. 不言無偏行六度

菩薩. 故光宅失旨也. 次論四句. 問會三歸一

破三歸一開三顯一廢三立一有何異耶. 答

會三歸一者. 乃會敎會行會緣. 言會敎者. 昔

開三乘五乘之敎. □爲顯一道. 所表之道旣

經數: 一八五三

經名: 大乘玄論卷第三

頁數: 四五

上	欄

一. 能表之敎亦復言一. 故一切敎皆名大乘

敎也. 會行者. 汝等所行是菩薩道. 如來昔說

有三行者. 爲趣一道. 故令修三行. 所期之道

無二. 能趣之行豈三耶. 所言會人者. 如來出

世. 本爲敎菩薩. 不敎餘人. 三所行旣是菩薩

道. 能行之人. 皆成菩薩也. 故文云但爲敎菩

薩無聲聞弟子. 會敎正是一時. 會行及人. 遠

令至佛也. 問會有幾種. 答自有融會稱會.

自有會歸稱會. 如向明也. 融會稱會者. 旣會

三歸一竟. 緣卽疑云. 三若歸一. 何故說三. 是

故釋言. 昔以方便故說三. 今以如實故說一.

此是融會今昔三一之義. 亦名會也. 若是會

歸之義. 正就三行. 融會之義. 宜就敎門. 所以

然者. 若會三因同歸作佛. 如是之義. 會行爲

正. 不用敎門作佛故. 敎非會歸也. 問有人言.

此經未明佛性. 但明緣因. 復言. 覆相明常. 此

義云何. 答乃是成論淺悟之徒. 有如此失. 値

大寶而不取. 遇深經而不心. 豈異弱喪與窮

子反走於舍宅. 此經云. 常在靈鷲山. 常在此

不滅. 劫火燒盡時. 我淨土不毁. 旣言依正兩

報常住. 又法華論. 云釋壽量品文. 有法身壽

量報佛壽量化身壽量. 豈非常耶. 又處處明

法性. 法性是佛性之異名. 身子言. 我等同入

法性. 云何如來以小乘法而見濟度. 又方便

品初明佛知見. 卽是佛性. 乘有三種. 理乘卽

是中道佛性. 行乘卽是緣因佛性. 果乘卽是

果佛性. 因因性境界性屬正因. 果果性屬果

性. 故不開五性也. 索車義第二問. 爲是三人

索三爲是二人索三耶. 答舊經師云. 三人索

中	欄

三車也. 何以知然. 下文云. 爾時諸子各白父

言. 願賜我等三種寶車. 故知. 三人索三. 又所

以索三者. 實無三乘. 但昔於一佛乘方便說

三. 以是方便行所以索也. 評曰. 今以十義推

之. 不應有三人索也. 一者本以三車譬於三

果. 故云. 今此三車皆在門外. 二乘人. 出門外

至許車處. 覓果不得. 可言索果. 菩薩之人. 未

至許處覓佛果不得. 何有索佛果耶. 答曰. 原

索意者. 本爲昔有今無. 是故索耳. 若今昔俱

有者. 必不索也. 尋大小乘經始終. 皆明佛乘

是有. 如初敎明佛乘是有. 至法華亦明佛乘

是有. 以始終明佛乘是有故不索也. 問乘以

何物障. 答大論旣以六度爲大乘體. 六弊卽

是障也. 若取乘出義. 卽著生死以爲障. 若

取乘廣大義. 卽以狹劣爲障. 若以出世無

所得六度故能動出. 卽以有所得六度爲通

障. 六弊爲別障. 譬中云三車在門外者. 此總

相說耳. 依昔義者. 三車在三界正使門外. 佛

果在習氣無知門外. 二乘人. 以正使限域爲

門. 佛以無知習氣限域爲門. 昔說二乘人盡

無生智在三界正使門外. 今二乘人斷正使

盡. 而不見車. 是故索耳. 昔說佛果在習氣無

知門外. 今菩薩斷正使盡. 習氣無知卽盡. 卽

便成佛亦無索也. 問何時索車耶. 答舊云. 得

羅漢已後. 法華之前有索. 又難. 若未說法華

已生疑者. 身子得果竟. 應言我今自於智疑

惑不能了爲是究竟法爲是所行道. 豈待法

華方有此釋索. 故今明. 待法華方索也. 次論

一乘壽量果. 有人言. 未明常住. 又難. 若度五

下	欄

百而未常. 亦應未度五百. 卽應是常. 若未度

非常則已度. 是常. 又經云佛度五百而言

未度者. 佛昔明度三百亦應未度. 若昔言度

三百佛實度者. 今亦應實度五百也. 若順經

故遂度五百. 則已[&FFFF]#三相. 何事非常. 今所釋

者. 壽量品亦具明三身. 法華論云. 王宮現生

伽耶成佛. 名爲化佛. 久已成佛乃至復倍上

數故名爲報佛. 如實知見三界之相無有生

死. 若退若出明法身佛. 但三身不同. 若法華

論明三身者. 以佛性爲法身. 修行顯佛性爲

報佛. 化衆生義爲化身. 若攝大乘論所明. 隱

名如來藏. 顯名爲法身耳. 此二皆名法身. 就

應身中自開爲二. 化菩薩名報身. 化二乘名

化身. 或云. 化地上名報身. 化地前名化身. 地

論法華論. 是菩提留支所出. 攝大乘. 是眞諦

三藏所□. 此三部皆天親之所述作. 而明義

有異者. 或當譯人不體其意. 今欲融者. 會衆

經及論. 或二身或三身或四身. 今總束爲四

句. 一合本跡. 如金光明經. 但辨一本跡也. 故

云佛眞法身猶如虛空應物現形如水中月. 二

開本開跡如此. 大凡論明有四佛. 開本爲二

身. 一法身二報身. 法身卽佛性. 報身謂修因

滿跡. 爲二身化菩薩名舍那. 化二乘名釋迦

也. 三開本合跡. 如地論法華論所明. 開本謂

二身. 謂佛性是法身. 佛性顯爲報身. 四開跡

合本. 如攝大乘論所明. 合佛性及佛性顯皆

名法身. 開跡身爲二. 化菩薩名舍那. 化二乘

名釋迦. 此皆經論隨義說之不違. 亦皆不體

其意故起諍論耳. 若常無常者. 別而爲言. 法

經數: 一八五三

經名: 大乘玄論卷第三

頁數: 四六

上	欄

應二身爲常. 化身無常. 通而爲言. 三身俱常

俱無常. 化身以大悲爲體故是常. 法身有隱

顯故. 義說無常. 應身始起義. 是無常. 金光明

經云應化二身無常者. 開跡合本. 問三身有

幾名耶. 答經論不同. 法身舍那身釋迦身. 亦

名法身報身化身. 亦名法身應身化身. 又名

佛所見身菩薩所見身二乘凡夫所見身. 法

身亦名自性身. 又名法性身. 問若如是者應

有六身八身. 應有一佛身本跡二身. 何故但

明三身耶. 答依法華論. 二身爲自德. 化身爲

化他德. 攝論法身爲自德. 二身爲化他德. 若

爾法身爲自德. 化身爲化他德. 應身亦自亦

化他. 故立三身. 亦可. 法身爲體. 報身爲相.

化身爲用. 體相用故立三身也

涅槃義三門一釋名門  二辨體門	三八

倒門 涅槃者. 蓋是安心之本宅. 凡聖所同

歸. 故肇公云. 九流於是乎交歸. 群聖於是乎

冥會. 諸方等經. 亦盛談此說. 摩訶言大多勝.

而大有二種. 敎大理大. 理大者. 文言. 所言大

者. 名之曰常. 莫先爲相. 涅槃有二家. 一云有

□. 二云無□. 無□有四家. 一云佛在西國涅

槃. 東土無有此語. 故無□. 二云涅槃一名含

於衆名. 其猶一音含無量音故. 一音說法以

異類各解. 三曰涅槃一名含於衆義. 故有常

樂我淨等. 四云涅槃一名不含衆名. 亦不含

衆義. 但以涅槃一名通名諸法. 其若先陀波

一名四實. 同無□. 有□六家. 一云無爲. 二云

無累. 三云解脫. 四云寂滅. 五但云滅. 六云滅

度. 若言涅槃不□者. 漢地衆生應無利益. 二

中	欄

者大本云大覺世尊將欲涅槃. 六卷當此文

處. 云大牟尼尊今當滅度. 經旣有□. 云何不

□. 今同有□第六家. 但彼一向有□. 今明. 相

待涅槃有□. 絶待涅槃不可□也. 光宅云法

滅人度. 今明. 若人度法亦應度. 生死涅槃. 人

法俱有. 亦應言人滅法度. 開善云. 滅度之名

皆目無法. 度言永滅. 今明. 若凡夫滅不永滅

故不明度. 暫滅故名滅. 亦應言暫度故名度.

靈正云. 滅主於無. 度目有法. 擧斷德目妙有.

圓體不生煩惱爲涅槃. 今明. 若不生煩惱名

涅槃者. 不由智滅而名涅槃耶. 今明. 涅槃離

四句. 中道正觀. 永勉爲正度. 將人帖之. 目人

將法. 帖之目法. 至論度非人非法. 非是正度.

而此正法. 離有所得而假名義. 名爲正度. 涅

槃無名. 强爲立名也

辨體第二. 靈正云. 涅槃體者法身是也. 尋此

法身更非遠物. 卽昔神明成今法身. 神明旣

是生死萬累之體. 法身亦是涅槃萬德之體.

今明不然. 以用爲體. 不及涅槃深體. 今以中

道正法爲涅槃體. 開善云. 總明萬德體無累

爲滅度. 而經初明三德者. 簡異昔日二種涅

槃. 有餘時. 身智在解脫不滿. 無餘時. 解脫滿

身智不在. 今日涅槃身智在解脫. 滿三德之

中. 法身爲體. 波若解脫爲用. 今明. 萬德三德

爲體者. 離此無別涅槃用望. 若言法身爲體.

無有萬德. 云何是涅槃體. 今明. 涅槃體者. 正

法爲體. 而正法絶能所四句百非. 故中論涅

槃品云. 有亦非涅槃. 無亦非涅槃. 亦有亦無

非有非無四亦非涅槃. 無得無至. 無得者非因

下	欄

果所得. 無至者無處可至. 開善云. 凡夫不會

不冥. 初地以上亦會亦冥. 佛果冥而不會. 又

云. 金剛以還會而不冥. 佛果亦會亦冥. 今明.

若初地以上冥義. 應常. 亦常亦無常俱有. 若

佛果冥一者. 爲智一爲境一. 一何所目. 若智

成境者無智耶. 彼云. 至亡彌存. 至亡義成一.

彌存義度衆生. 彼云. 初地以上. 稱境而智是

會義. 而有無當方所不得冥一. 佛果萬累永

絶. 無有方所故冥. 若成一者. 無有度衆生義.

彌存不成. 今明. 波若無知故冥. 無所不知故

彌存. 爲緣故冥. 爲緣故彌存. 非定有冥存. 地

論云. 性淨方便淨涅槃. 性淨涅槃. 是本有理

顯現名性淨涅槃. 緣修萬德名方便淨涅槃.

二涅槃體別異. 今明. 二涅槃體無別. 非一非

異. 非亦一亦異. 絶四句爲涅槃體. 成實師云.

本有始有涅槃體一. 若一者爲始有一爲本

有一. 何處離本有始有. 別有涅槃一也. 今

明. 於本有□始有. 始有□本有. 非離本有有

始有. 非離始有名本有. 離四句名本有始有

二涅槃體也. 地論師性淨涅槃有二種解. 一

云本有萬德. 二云本無萬德. 但是萬德體故

言萬德. 問修成涅槃假有萬德. 正法涅槃有

萬德不. 答若有亦非. 無亦非. 四句皆非. 故言

無受名涅槃. 五種不受名五不受三昧. 問地

論師性淨涅槃. 成論師本有涅槃. 今日正法

涅槃有何異耶. 答曰. 地論師阿梨耶識. 攝論

師阿摩羅識. 成論師成佛□顯現名爲法身.

定是有法故. 以常爲經宗. 今明. 中道爲佛性.

中道有何隱顯. 若以常爲經宗者. 大論云. 無

經數: 一八五三

經名: 大乘玄論卷第三

頁數: 四七

上	欄

常一邊常爲一邊. 非是常爲究竟. 純陀哀嘆.

對生死苦無常. 明佛果常樂. 至後迦葉. 涅槃

非常非無常. 非有非無. 非因非果. 今明. 四句

百非洞遣爲涅槃體. 常無常是用. 諸法師. 但

得其用不識深體. 但解涅槃. 不同外道三師

小乘二說方等四計. 檀提婆羅門. 計於此身

卽是涅槃. 蓋明欲界爲涅槃. 阿羅羅仙人. 計

無想爲涅槃. 此計色界爲涅槃. 鬱頭蘭弗. 計

非想爲涅槃. 三外道. 以三有爲涅槃. 小乘二

師者. 毘曇計無爲爲涅槃. 是常是善本有. 在

煩惱外. 斷煩惱起得得之屬於行者. 成論明

涅槃. 但是無法. 大乘四種. 一明涅槃是妙有

爲體. 是世諦法. 二云以空爲涅槃. 卽是實相

名第一義諦. 三云涅槃非眞非俗. 出二諦外.

四云超出四句方是涅槃. 唯四師大明二義. 成

實明本有始有. 地論師性淨方便淨. 攝論師

四種涅槃. 一本性寂滅涅槃. 二有餘. 三無餘.

四無住處涅槃. 法身故不住於生死. 應化二

身故不住於涅槃. 次用無我眞如理又三無性

理. 名無住處涅槃. 諸師同釋. 涅槃備於三德.

謂法身般若解脫. 所以三德爲涅槃者. 略有

四種義. 生死與涅槃相對. 生死有三障. 謂煩

惱業苦. 對報障故名法身. 對業障故辨解脫.

對煩惱障說於波若. 二者欲顯如來三業自

在. 有法身故身業自在. 具波若故言業自在.

有解脫故意業自在. 三者無境不照名爲波

若. 無感不應名法身. 無累不盡稱解脫故. 三

德爲宗. 四者爲對二乘三德不圓. 有身智解

脫不足. 解脫亦圓則無身智. 故名如來三德

中	欄

圓備. 成論云. 佛果名妙有. 若爾應是妙爲. 若

妙故非爲. 亦妙故非有. 彼云. 有是法體. 爲卽

是相. 佛果是法體之有. 已離生滅相故. 非是

有爲. □云. 若涅槃離相故非爲者. 亦應離始

故非生. 若始起故名生. 亦始起故名爲. 又□.

若有而非爲. 亦應爲而非有. 成論師云. 有四

種生死. 流來生死. 分段生死. 八地已上變易

生死. 七地中間生死. 攝論師云. 有七種生死.

三界分段爲三種. 變易有四種. 初二三地爲方

便生死. 四五六地爲因緣生死. 七八九地爲

有有生死. 第十地名無有生死. 夫人經言. 有

漏業因四住爲緣. 感分段生死. 無漏業因無

明住地爲緣. 感變易生死. 今言方便生死. 卽

是無明住地. 因緣生死卽是無漏業. 有有生

死卽是生住二相. 無有生死卽是滅相 . 若通

而爲論. 一一地皆具四種. 地前三阿僧祇地

地三阿僧祇三十三阿僧祇. 今望經論無定.

若言無量阿僧祇是小劫. 言三十三阿僧祇是

中劫. 三阿僧祇劫成佛是大劫. 有人言. 從初

發心斷五住煩惱. 同粗同細. 又言. 地前斷四

住煩惱. 又攝論師. 地前伏四住上心. 初地已

上方斷種子. 成論師明. 地前伏見諦. 初地斷

上品. 二地斷中品. 三地斷下品盡. 四地斷修

道上品. 五地斷中品. 六地斷下品盡. 七地斷

習氣. 八地已上斷無明三品盡. 今明. 十信伏

見一處住地. 十解伏欲愛住地. 十行伏色愛

住地. 十□向伏有愛住地. 初地初心斷四住

地盡. 初地已上斷十重無明. 地持論云. 二障

三處過. 地前一向伏. 初起至十地. 斷煩惱障

下	欄

盡. 從初地斷智障. 至金剛心斷智障習氣. 問

與他家何異耶. 答他家生死在此. 涅槃在彼.

衆生在生死. 佛在涅槃. 今明. 生死卽涅槃. 故

中論云. 若心如來性. 卽是衆生性. 心涅槃性.

卽是世間性. 故經云. 明無明愚者謂二. 智者

了達其性無二. 若捨生死別取涅槃. 是爲愚

人. 不離生死. 若知生死與涅槃無有差別. 方

得涅槃. 他家前有煩惱. 後起智慧斷彼煩惱.

內外大小乘. 皆言有煩惱生而今斷滅. 卽煩

惱不滅. 今心煩惱. 本自不生. 今亦無滅. 若能

如是知. 前念爲無□. 後念爲解脫. 故能斷惑.

外人見煩惱不煩惱二. 卽同明無明. 愚者謂

二. 今明. 煩惱不煩惱本無二相. 故能斷惑. 問

何以得知. 地前爲分段. 初地已上爲變易耶.

答涅槃云初地菩薩破二十五有得金剛三

昧. 法華論云初地以上有無雙照受變易身.

若□小入大聲聞. 從初發心受變易果報. 問

成論師云一向無實行聲聞. 此義爲理不耶.

彼言. 夫人經云三乘初業通不愚於法故. 答此

義不然. 一切經論. 皆有聲聞法華經中. 內□

菩薩行外現是聲聞者. 權行聲聞. 故權實二

種聲聞. 夫人經不愚於法者. 是利根人. 非是

鈍根能爾也

八倒第三. 問經明三修八倒. 何等是三修比

丘耶. 答三修者. 一常無常. 二苦樂. 二我無

我. 常者凝然也. 無常者遷流. 樂者怡愈. 苦者

逼惱. 我者惱實. 無我者不自在通稱. 修者習

義也. 然此三種相對合辨. 名爲三修. 離說卽

是六修. 若具足而應是四修. 離卽八修. 謂淨

經數: 一八五三

經名: 大乘玄論卷第三

頁數: 四八

上	欄

不淨. 所以除淨不淨但明三修六修者. 不淨

觀是遠方便因中除不淨觀. 故果中除淨觀.

若對治八倒. 應辨八修. 因中苦無常無我不

淨. 果上取常樂我淨故八修. 有人言. 六修皆

是俗觀. 又言. 果上三修. 一向俗觀. 因中前三

修是俗. 無我是眞. 今明. 通皆是俗皆是眞. 八

倒者. 前倒常樂我淨外道時起四倒. 謂常倒

樂倒我倒淨倒. 佛破四倒故. 說無常苦無我

不淨. 比丘佛果上更起苦無常無我不淨. 更

起後四倒. 謂無常倒苦倒無我倒不淨倒. 前

倒後倒合論故有八倒. 外道起生死計有常樂

我淨. 佛初說四諦破四倒. 說生死中但有苦

無常無我不淨無有常樂我淨. 比丘聞此. 非

但生死苦無常無我不淨. 佛果亦苦無常無我

不淨. 起後四倒故. 涅槃云. 但生死苦無常無

我不淨. 佛果是常樂我淨. 破其佛果苦無常

無我不淨故. 有八修八倒. 若外凡夫起八倒

者. 是見諦煩惱. 若學人起八倒者. 是修道煩

惱. 若羅漢起八倒者. 是界外煩惱. 八倒體者.

謂三倒是也. 一心倒二想倒三見倒. 謂一切

心了別是心倒. 一切心想像皆是想倒. 一切

心決了名見倒. 今所用也. 生死中四倒. 正

迷生死無常苦. 傍迷佛果常樂. 果上四倒. 正

迷佛果常樂. 傍迷生死無常苦. 所以然者. 計

生死常. 非但不識無常. 亦不識常. 計佛無

常者. 非但不識常. 亦則不識無常. 問若計常

者. 正迷無常. 傍迷常法. 計無常者. 正迷常

傍迷無常者. 得言解無常之解卽解常. 解常

之解卽解無常不. 答惑性色慢. 得言一惑兩

中	欄

迷. 解性不漫. 解無常解不解常. 解常之解不

解無常. 起倒人者. 外凡夫人起前四倒. 入內

凡位不復起之. 後四倒者. 入內凡位. 乃至羅

漢起之. 智度論云. 三倒生時. 前起想心後起

見倒. 此從輕至重. 斷時前斷見倒後斷想心.

四倒體者. 婆沙云. 以慧數爲體. 前倒是凡夫

後倒是聖. 合論具八倒也. 外謂無常見常爲

倒. 無常見無常不倒. 今依中論. 倒與不倒皆

倒. 前後八倒前後八行皆倒. 故十六倒. 常無

常亦常亦無常非常非無常四句皆倒. 我樂

淨皆四句. 皆生死十六倒. 佛果上苦無常無

我各四句. 合十六倒. 幷合三十二倒. 問前明

斷伏. 以何文證初地斷見諦與思惟. 答十住

論云. 初地斷見諦盡. 又斷三界思惟. 問以

何文證初地以上斷十重無明. 答相續解脫

經. 云斷二十二愚. 初地斷二愚. 第十地斷二

愚. 金剛心斷二愚. 合爲二十二無明. 攝論云

斷十重無明. 初地斷凡夫性無明. 問何意初

地斷凡夫性無明. 答地前猶有習故. 離二種

我. 未眞證生法二空. 初地以上. 眞證生法二

空. 凡夫性無明開爲二. 一者障一切法無明.

二者潤三惡道無明. 問何爲人斷伏耶. 答內

凡夫伏惑. 聖位斷也. 有人言. 十解六心爲外

凡夫. 七心以上名內凡夫. 今明. 若就位退爲

論. 十信六信爲外凡夫. 七信以上名內凡夫.

若就發心爲論. 未入十信名外凡夫. 十信初

心名內凡夫. 問爲空智斷爲有智斷. 答經云.

佛爲增上慢人說斷煩惱. 實不斷也. 又經云

斷. 何者是也. 若言有煩惱不能斷. 無煩惱何

下	欄

所斷也. 若言斷者. 爲見惑斷. 若見惑斷者. 卽

明闇□. 云何斷煩惱. 若不見懸斷者. 天竺燃

燈. 振旦闇皆破. 如此推之. 卽畢竟不斷. 如此

了悟卽是斷也. 有所得人. 空解斷有解不斷.

今明. 有所得人. 空有俱不斷. 無所得空有俱

斷. 自有中伏假斷. 如心性有無不可得故名

非有非無. 但伏性有無猶未斷也. 次明假有

假無. 卽性有無始斷. 旣識假有假無. 知畢竟

無有定性有無. 故名假斷. 次云假伏中斷者.

對性有無. 說假有無. 以伏性有無. 故云假伏.

悟假有不有假無不無爲中道. 前性有無惑

斷故名假伏中斷. 亦得假伏假斷中伏中斷.

如識假有無卽性有無永斷. 名爲假斷. 自有

識假有無但伏性也. 問金剛心斷惑盡耶. 答

開善云. 佛地斷惑盡. 夫人經云佛智所斷. 佛

菩提智所斷. 今明. 金剛心斷惑盡. 夫人經云

斷者. 解脫道遮未來不生. 正是金剛心無□

道中斷. 問得言地前爲無□初地爲解脫不.

答開善云爾. 今謂不然. 初地自開爲無□解

脫. 問金剛爲轉爲謝耶. 答毘曇則謝. 成實則

轉. 金剛若謝別有佛果. 云何波若變名薩波

若. 轉金剛成者. 云何轉無常而後常. 今所明

者. 應有轉謝及不轉不謝. 若了悟金剛本不

生滅. 卽金剛是佛. 故不轉不謝. 經云. 一切衆

生本來寂滅. 不復更滅. 於妄謂之心. 息生滅

之見. 故名爲謝. 得了悟之者. 爲生滅悟無生

滅故名爲轉

大乘玄論卷第三

經數: 一八五三

經名: 大乘玄論卷第四

頁數: 四九

上	欄

大乘玄論卷第四

胡吉藏撰

二智義十二門

一□名門  二釋名門  三釋道門	四境

智門 五同異門  六長短門  七六智門

八開合門  九斷伏門  十攝智門 十一

常無常門  十二得失門

然昔在江南著法花玄論. 已略明二智. 但此

義旣爲衆聖觀心法身父母. 必須精究. 故重

論之. 此義若通. 則方等衆經. 不待言而自顯.

具存梵本. 應云波若波羅蜜□和波羅蜜. 故

此經云. 智度菩薩母. 方便以爲父. 智則波若.

度謂波羅蜜也. 但□波若不同. 或言智慧. 如

叡法師云. 秦言智慧. 或□爲遠離. 出放光經.

則釋道安用. 或□明度. 出六度集經. 或□淸

淨. 亦出大品. 叡法師用之. 但波若具含智慧

明淨遠離等義. 譯經之人隨取其一. 以用□

之. 波若以斷衆惑遠離生死名相之法故云

遠離. 明了無暗. 故稱爲明. 體絶穢染名爲淸

淨. 達照解知名爲智慧. 雖有諸義. 多用智慧.

智慧單遍. 又名不同. 或單名爲智. 如釋論及

此經稱爲智度. 或但名爲慧. 如釋論云. 波若

秦言慧. 或俱□智慧. 衆經多爾. 今詳會此意.

義各有由. 通而言之. 則智爲慧. 指慧爲智. 雖

廣略不同. 體無異也. □爲慧者. 凡有四義. 一

欲分十度不同. 二開空有義異. 三明因果差

別. 四就凡聖爲異. 十度者. 第六名波若. 此□

中	欄

爲慧. 第十云□那. 此名爲智. 問□那爲智. 術

□□爲何物. 答此云明. 猶是智見之義耳. 空

有義異者. 照空爲慧. 鑒有爲智故. 此經云. 知

一相門起於慧業. 知種種相門起於智業. 因

果差別者. 論云. 因名波若. 果反名薩婆若. 薩

婆若名一切智. 則知. 波若名之爲慧. 慧名旣

劣. 宜在因中. 智則決了故居果地. 又佛照空

有皆盡. 加以一切. 菩薩未窮但名慧也. 不得

云因中名智果名一切智. 亦不得云因名智慧

果名一切智. 但應言因名爲慧果名爲智. 則

於因果優劣義彰. 凡聖異者. 如涅槃經云. 波

若者一切衆生. 此名爲慧. 慧義旣通. 則凡聖

□有. 如十大地中定慧之數. 毘婆舍那目之

爲見. 謂一切聖人明見理也. □那爲智. 通達

決了也. 次□爲智凡有三義. 一者慧名旣劣.

智則爲勝. 今欲稱歎波若名爲智. 二者欲顯

其名語便如云智度. 若言慧度則言不便也.

三者欲明智則是慧名異體同故. 隨擧其一.

次合稱智慧亦具三義. 一明波若具鑒空有

故名含智慧. 慧則照空. 智便鑒有. 二顯波若

通果及因. 因中波若爲慧. 果地波若爲智. 故

三德中有波若德 . 三者欲明六度義含於十.

經中但明六度不明十者. 以波若之名旣含

智慧. 第十智度[&FFFF]#在其中. 問旣具三名. 以何

□爲正. 答慧爲正□. 餘皆義立. 所以知然從

多論也. 此經云慧與方便. 釋論云波若道方

便道. 涅槃云波若一切衆生. □那爲智. 則配

諸菩薩故. 智非波若. 又第六名慧. 第十爲智.

皆有彼此二名故知. 以慧爲正. 又論云. 波若

下	欄

不屬佛. 亦不屬二乘. 但屬菩薩. 菩薩則道慧

道種慧. 佛具一切智一切種智. 又云. 波若名

諸法實相慧. 如是等諸文非一故. 以慧爲正

□矣. 問若以慧爲正□. 何故經中多云智慧.

答經中多說六度故多云智慧. 少說十度故

少明慧也. 又六度之名皆有遍□. 如布施等

不單名施. 波若亦爾. 雖復是慧. 欲對上五. 亦

存遍名故云智慧也. 次辨無□義. 有人言. 波

若名含五義. 不可正□宜以慧當其名. 如釋

論七十一卷云. 波若定實相甚深極重. 智慧

輕薄故. 不能稱於般若. 此招提用之. 今謂不

然. 釋論乃明不可稱義. 非不可□也. 問稱與

□何異. 答稱則天竺已明. □則來於震旦. 反

彼爲此. 前後不同義門各異. 又論云. 波若定

實相故不可稱. 不言多含故不可稱. 故此釋

爲謬矣. 復有人言. 波若不可稱者. 此明觀照

智慧不能稱實相波若. 實相波若性常住. 觀

照智慧會境始生. 故實相爲深重. 觀照智爲

輕薄. 北人釋也. 是亦不然. 經以五歎歎於波

若. 不歎實相. 云何言實 相深重耶. 又言. 波若

定實相. 則實相爲所定. 波若爲能定. 若言實

相爲深重者. 可以實相還定實相耶. 復有人

言. 智慧輕薄不能稱波若者. 此是世間智慧

二乘智慧. 不能稱量菩薩大智慧耳. 何者. 大

智慧照實相理道成衆行. 餘淺智慧豈能稱

耶. 此南方人釋也. 今謂不然. 經云智慧不能

稱於般若. 不言淺慧不能稱深慧. 又淺深俱

名爲慧. 則俱是輕薄. □不能稱波若也. 今依

論釋之. 論云. 波若定實相故深重. 智慧不能

經數: 一八五三

經名: 大乘玄論卷第四

頁數: 五○

上	欄

稱也. 所言定者. 定是契會之名. 夫萬化非無

宗. 而宗之者無相. 虛宗非無契. 而契之者無

心. 故聖人以無心之妙慧. 契彼無相之虛宗.

卽內外□冥緣智俱寂. 智慧是知照之名. 豈

能稱絶觀般若. 問波若云何能會實相. 答由

實相生波若故. 波若能契會實相也. 問依此

釋者猶是淺智不能稱深智. 答深則愚智皆

絶. 淺則猶有知照. 非淺智不稱深智耶. 問定

實相旣是契會之名. 與舊釋冥會義何異耶.

答語同而意異也. 但釋冥會有二師. 一云則

會是冥. 以符合故冥. 冥契不乖故會. 無優劣

也. 此莊嚴龍光之義. 二云會是符合之名. 冥

是混一之義. 則冥勝而會劣也. 何者. 因中凡

有四義故未冥. 一惑未盡. 二體有生滅. 三智

未周圓. 四體依方所. 故但稱會. 佛果離此

四義. 所以談冥. 冥與無生爲一. 則境智不分.

無應照之異. 而無生不乖俗. 冥亦不妨會. 佛

果擧體冥. 擧體會. 會故應照滿十方. 冥故一

切皆絶. 今總問之. 冥旣與境混一者. 智爲成

境爲不作境耶. 若不作境云何言一. 若智作

境者. 境旣無知. 智亦無知. 智旣有知. 則境亦

應爾. 以其一故. 若言與法性同絶故言冥會

猶與法性異者. 則於會冥之日. 猶見境智爲

二. 何得經云菩薩與波若相不見應與不

應合與不合耶. 又具四義故方成冥者. 波若

敎佛智猶有生滅. 則不得稱冥. 亦無等法性

義. 故無定實相之義也. 問云何名甚深極重.

答夫論可稱則不名極重. 良由極重故. 故不

可稱. 論主欲釋經不可稱義故云重也. 問但

應言重. 何故云甚深. 答爲欲簡釋重義. 非如

中	欄

重物之重. 乃是甚深故云重耳. 問但言甚重.

何故復云極耶. 答三乘同契實相. 但二乘猶

如[&FFFF]#馬未盡其原. 所以不得般若之名. 不名

甚深極重. 今欲簡異二乘明菩薩照盡其原

得名波若. 故云甚深極重. 問智慧何故云輕

薄耶. 答波若體絶緣觀. 智慧名主於觀. 波若

體絶智愚. 智慧名主知照. 波若體絶名字. 智

慧則猶涉名言. 故對波若之重. 明智慧之輕.

對波若之深. 辨智慧之淺. 淺猶薄也. 問波若

體絶智慧. 何故立智慧名耶. 答不知何以目

之. 强名智慧. 雖立智慧之名. 實不稱波若之

體. 問但應言波若體深重波若名輕薄. 智慧

體深重智慧名輕薄. 云何乃言波若深重智

慧輕薄. 答今依梵本. 則云波若體深重波若

名輕薄. 但用此意. 則應云智慧體深重智慧

名輕薄. 恐此義難顯. 故譯經之人借此方智

慧. 不能稱梵文波若也. 問不可稱與不可量

何異. 答經有五歎. 謂大事故起. 不可稱事不

可量事無等事不可思議事起. 旣別有無量

等事故起. 則稱非量也. 不可量則取無有邊

際. 不可稱明甚深唯至重. 例如法稱品明舍

利不能稱波若經卷. 今智慧名義不能稱絶

觀波若也. 問論云波若多智慧少故不能稱.

云何爲多少耶. 答前約重輕釋不可稱. 今就

多少明不可稱. 謂少不能稱多. 但解多少不

同. 有人言. 實相則無法不在故多. 智慧局之

於心故少. 今謂不然. 前就定實相故明不可

稱. 今約所含義明不可稱. 波若體非愚智能

愚能智. 智慧唯主於智. 故波若多智慧少. 又

下	欄

波若定實相. 實相旣通. 波若亦通. 智慧不爾

故云少也. 問已知波若□不□義. 方便復云

何. 答常啼品云□和俱舍羅大師方便力. □

和爲方便. 俱舍羅名爲勝智. 波若之巧名爲

□和. 其用旣勝名勝智也. 淨名以方便爲父.

取其生成之能. 大品以□和爲師. 明有訓誨

之德. 善巧化物不證二乘. 皆大師之力也

釋名第二. 復有二門. 一釋權實. 二解大義. 通

而言之. 二智皆如實而照. □名爲實. 皆有善

巧悉稱方便. 就別言之. 卽波若名實. □和稱

方便. 略有八義. 一者波若照實相境. 從所照

爲名. 故稱爲實. 二者波若從實相生. 從能生

受名故稱爲實. 三者如實而照故. 當體名實.

論云波若波羅蜜實法不顚倒. 體離虛妄非

顚倒慧. 故名爲實. 四者對凡夫顚倒不實之

慧故. 嘆波若爲實. 五者對二乘未實謂實故.

明波若爲實. 六者對方便之用. 以波若爲

體. 故名實. 七者對虛明實. 未是好實. 非虛非

實乃名妙實. 八者虛實爲二. 非虛實爲不二.

二與不二皆名不實. 非二不二. 乃名爲實. 是

故論云念想觀已除言語法亦滅也. 方便者

是善巧之名. 此義多門. 今略論十對. 一者直

照空有名爲波若. 行空不證. 涉有無著. 故名

方便. 此之照巧更無二體. 雖巧而照. 故名爲

實. 雖照而巧. 故名方便. 問照空有□名實者.

空有二境應俱得稱眞. 答能照之智皆名實

智. 所照之境同稱實境. 實智之中. 有空智有

智. 實境之中. 有眞境俗境此爲別也. 問旣有

眞俗. 云何皆名實境. 答是如實智境故名實